Document ID: 32005R0643

UREDBA KOMISIJE (ES) št. 643/2005
z dne 27. aprila 2005
o razveljavitvi Uredbe (ES) št. 2909/2002 o računovodskem vodenju nefinančnih stalnih sredstev Evropskih skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (1), in zlasti člena 133(1) Uredbe,
ob upoštevanju naslednjega:
(1)
Uredba Komisije (ES) št. 2909/2000 z dne 29. decembra 2000 o računovodskem vodenju nefinančnih stalnih sredstev Evropskih skupnosti (2) določa računovodska pravila in metode na področju nefinančnih stalnih sredstev v skladu s finančno uredbo z dne 21. decembra 1977.
(2)
Finančno uredbo z dne 21. decembra 1977 je nadomestila Uredba (ES) št. 1605/2002.
(3)
V členu 133 naslova VII te nove finančne uredbe je določeno, da računovodska pravila in metode določa računovodja Komisije.
(4)
Tretji pododstavek člena 181(2) Uredbe (ES) št. 1605/2002 določa, da se določbe naslova VII navedene uredbe v celoti uporabljajo za proračunsko leto 2005.
(5)
Treba je razveljaviti Uredbo (ES) št. 2909/2000 z začetkom veljavnosti 1. januarja 2005 in hkrati določiti, da se še naprej uporablja za računovodstvo, ki se nanaša na proračunska leta pred letom 2005 -
SPREJELA NASLEDNJO UREDBO:
Člen 1
Uredba (ES) št. 2909/2000 se razveljavi.
Še naprej se uporablja za računovodstvo, ki se nanaša na proračunska leta pred letom 2005.
Člen 2
Ta uredba začne veljati tretji dan po objavi v Uradnem listu Evropske unije.
Uporablja se od 1. januarja 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. aprila 2005

Labels: 2
4
15